b"\n_START_ARTICLE_\nNaim S\xc3\xbcleymano\xc4\x9flu\n_START_SECTION_\nBiografia\n_START_PARAGRAPH_\nVa n\xc3\xa9ixer el 23 de gener de 1967 a la ciutat de Ptichar, poblaci\xc3\xb3 situada a la prov\xc3\xadncia de Kardzhali, fill de descendents turcs. \xc3\x89s germ\xc3\xa0 del tamb\xc3\xa9 aixecador ol\xc3\xadmpic Muharrem S\xc3\xbcleymano\xc4\x9flu._NEWLINE_For\xc3\xa7at a bulgaritzar el seu nom per les autoritats comunistes b\xc3\xbalgares (de S\xc3\xbcleymano\xc4\x9flu hagu\xc3\xa9 d'adoptar el cognom de Suleimanov o Shalamanov), l'any 1986 aconsegu\xc3\xad la nacionalitat turca.\n_START_SECTION_\nRepresentant Bulg\xc3\xa0ria\n_START_PARAGRAPH_\nL'any 1983 va representar per primera vegada el seu pa\xc3\xads al Campionat del M\xc3\xb3n d'halterof\xc3\xadlia, on va aconseguir una medalla de plata en la prova de -56\xc2\xa0kg. Posteriorment aconsegu\xc3\xad guanyar dues medalles d'or, i va esdevenir aix\xc3\xad el campi\xc3\xb3 del m\xc3\xb3n de l'especialitat m\xc3\xa9s jove de la hist\xc3\xb2ria. S\xc3\xbcleymano\xc4\x9flu no pogu\xc3\xa9 participar en els Jocs Ol\xc3\xadmpics d'estiu de 1984 realitzats a Los Angeles (Estats Units) degut al boicot pol\xc3\xadtic realitzat pel seu pa\xc3\xads.\n_START_SECTION_\nRepresentant Turquia\n_START_PARAGRAPH_\nVa participar, als 21 anys, en els Jocs Ol\xc3\xadmpics d'estiu de 1988 realitzats a Se\xc3\xbcl (Corea del Sud), on va aconseguir guanyar la medalla d'or en la prova masculina de pes ploma (-60\xc2\xa0kg.), un metall que aconsegu\xc3\xad revalidar en els Jocs Ol\xc3\xadmpics d'estiu de 1992 realitzats a Barcelona (Catalunya) i en els Jocs Ol\xc3\xadmpics d'estiu de 1996 realitzats a Atlanta (Estats Units). Particip\xc3\xa0, finalment, en els Jocs Ol\xc3\xadmpics d'estiu de 2000 realitzats a Sydney (Austr\xc3\xa0lia), on no pogu\xc3\xa9 pujar al podi en la fase final._NEWLINE_Al llarg de la seva carrera, representant Turquia, aconsegu\xc3\xad guanyar cinc medalles d'or en el Campionat del M\xc3\xb3n."